text: 19-årig tysker sigtes for drab
  30 maj 2019 kl. 06.51
  Fremstilles i retten torsdag middag.
  Opdateret kl 9:15: 
  Efterforskningen har ført til, at en 19-årig tysk mand uden dramatik blev anholdt i Blåvand onsdag aften omkring kl. 22.15. Han blev sigtet for manddrab. Det oplyser Syd- og Sønderjyllands Politi.
  Obduktionen har vist, at den 61-årige mandlige beboer er blevet dræbt inden branden. Af efterforskningsmæssige årsager ønsker politiet ikke på nuværende tidspunkt, at komme nærmere ind på, hvordan den 61-årige blev dræbt. Den 85-årige kvindelige beboer er død af kulilteforgiftning i forbindelse med branden, oplyser politiet i en pressemeddelelse.
  I forbindelse med en brand i et hus i Blåvand har det vist sig, at en af beboerne er dræbt før branden. En tysk mand er anholdt og sigtet for drab #politidk https://t.co/vi7aDR3QhV
  En 19-årig tysker er sigtet for drab i Blåvand. Han fremstilles i grundlovsforhør idag Kristi Himmelfartsdag klokken 12.30 ved retten i Esbjerg. Det oplyser anklagemyndigheden ved Syd- og Sønderjyllands Politi. 
  Tirsdag omkom en 61-årig mand og en 85-årig kvinde i en brand i en privat bolig i Blåvand.
  
  